{'rm': 'En cas d’eveniments po il SIC er permetter a posts privats ed ad autoritads da polizia e da segirezza da l’exteriur en la procedura d’invista in access ch’è limità temporalmain. L’access è restrenschì a quellas datas dal sistem che quests posts e questas autoritads dovran per ademplir lur incumbensas en connex cun il dumogn d’in tal eveniment.', 'en': 'In the case of special incidents, the FIS may also allow private agencies and foreign security and police authorities temporary online access. Access is limited to the data in the system that these agencies and authorities require to fulfil their tasks in dealing with the incident concerned.'}